## Rješenje kojim se društvu za upravljanje investicijskim fondovima NFD Aureus d.d. iz Zagreba, odobrava osnivanje NFD Aureus MultiCash otvorenog investicijskog fonda s javnom ponudom

### NN 125/2011 (7.11.2011.), Rješenje kojim se društvu za upravljanje investicijskim fondovima NFD Aureus d.d. iz Zagreba, odobrava osnivanje NFD Aureus MultiCash otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2523

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 5., 50., 87., 105. i 113. Zakona o investicijskim fondovima (»Narodne novine« broj 150/05), na zahtjev društva za upravljanje investicijskim fondovima NFD Aureus Invest d.d. iz Zagreba, Ilica 1a, u predmetu odobrenja osnivanja, odobrenja prospekta i statuta, odobrenja izbora depozitne banke i upisa u registar NFD Aureus MultiCash otvorenog investicijskog fonda s javnom ponudom, Hrvatska agencija za nadzor financijskih usluga 27. listopada 2011. godine donosi

RJEŠENJE

1. Društvu za upravljanje investicijskim fondovima NFD Aureus d.d. iz Zagreba, Ilica 1a, odobrava se osnivanje NFD Aureus MultiCash otvorenog investicijskog fonda s javnom ponudom.

2. Društvu za upravljanje investicijskim fondovima NFD Aureus d.d. iz Zagreba, Ilica 1a, odobrava se Prospekt i Statut NFD Aureus MultiCash otvorenog investicijskog fonda s javnom ponudom.

3. Odobrava se izbor društva Societe Generale – Splitska banka d.d. iz Splita, Ruđera Boškovića 16, za obavljanje poslova depozitne banke za NFD Aureus MultiCash otvoreni investicijski fond s javnom ponudom i to na temelju Ugovora sklopljenog 26. srpnja 2011. godine između društva za upravljanje investicijskim fondovima NFD Aureus d.d. iz Zagreba, Ilica 1a, i Societe Generale – Splitske banke d.d. iz Splita, Ruđera Boškovića 16.

4. NFD Aureus MultiCash otvoreni investicijski fond s javnom ponudom upisuje se u registar fondova pod identifikacijskim brojem JPN164.

5. Ovo rješenje objavit će se u »Narodnim novinama«.

Obrazloženje

Društvo za upravljanje investicijskim fondovima NFD Aureus Invest d.d. iz Zagreba, Ilica 1a (dalje: Društvo), podnijelo je 20. lipnja 2011. godine Hrvatskoj agenciji za nadzor financijskih usluga (dalje: Agencija), zahtjev za izdavanje odobrenja i upis u registar fondova, odobrenja prospekta i statuta, odobrenja izbora depozitne banke za otvoreni investicijski fond s javnom ponudom NFD Aureus MultiCash, sukladno odredbama članka 91. Zakona o investicijskim fondovima (»Narodne novine« broj 150/05).

Agencija je 20. srpnja 2011. godine uputila zaključak, klasa: UP/I-451-04/11-09/12, urbroj: 326-113-11-2, za dopunu dokumentacije te je zaprimila navedenu dopunu 29. srpnja, 27. rujna, 17. i 24. listopada 2011.

Pregledom zahtjeva za izdavanje odobrenja i prijavu upisa otvorenog investicijskog fonda u registar fondova, utvrđeno je da je Društvo priložilo svu potrebnu dokumentaciju te je utvrđeno da tekstovi Prospekta i Statuta otvorenog investicijskog fonda s javnom ponudom NFD Aureus MultiCash sadrže odredbe sukladno člancima 104. i 112. Zakona o investicijskim fondovima i člancima 2. i 3. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekata otvorenih investicijskih fondova s javnom ponudom (»Narodne novine« broj 22/07).

Na temelju članka 87. Zakona o investicijskim fondovima, a nakon uvida u dostavljenu dokumentaciju, Hrvatska agencija za nadzor financijskih usluga donijela je odluku kojom se društvu NFD Aureus Invest d.d. odobrava osnivanje NFD Aureus MultiCash otvorenog investicijskog fonda s javnom ponudom te je odlučeno kao u točki 1. ovog rješenja.

Na temelju članka 105. stavka 1. i 113. Zakona o investicijskim fondovima, Agencija je donijela odluku kojom se odobrava Prospekt i Statut otvorenog investicijskog fonda s javnom ponudom NFD Aureus MultiCash te je odlučeno kao u točki 2. ovog rješenja.

Sukladno odredbi članka 50., Agencija je donijela odluku o odobrenju izbora Societe Generale – Splitska banka d.d. iz Splita, Ruđera Boškovića 16, za obavljanje poslova depozitne banke za NFD Aureus MultiCash otvoreni investicijski fond s javnom ponudom te je odlučeno kao u točki 3. ovog rješenja.

Otvoreni investicijski fond s javnom ponudom NFD Aureus MultiCash upisuje se u registar fondova pod brojem JPN164, sukladno odredbi članka 5. Zakona o investicijskim fondovima te je odlučeno kao u točki 4. ovog rješenja.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«, budući da je objava od interesa za korisnike financijskih usluga, a osobito budućih udjelničara fonda.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-09/12

Urbroj: 326-113-11-7

Zagreb, 27. listopada 2011.

Član Uprave
Ivo Šulenta, v. r.

Rješenje, NN 125/2011-2523